PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2021 M. BALANDŽIO 29 D. SPRENDIMO NR. T3-115 ,,DĖL PRIENŲ RAJONO SAVIVALDYBĖS TURTO VALDYMO, NAUDOJIMO IR DISPONAVIMO JUO TVARKOS APRAŠO PATVIRTINIMO“ PAKEITIMO“ PROJEKTO Aiškinamasis Raštas

Sprendimo projekto tikslai ir uždaviniai:

Pakeisti Prienų rajono savivaldybės tarybos 2021 m. balandžio 29 d. sprendimu Nr. T3-115 patvirtintą Prienų rajono savivaldybės turto valdymo, naudojimo ir disponavimo juo tvarkos aprašą.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 63 straipsnio 1 dalimi, kuri nustato savivaldybių turto sandarą ir įsigijimo būdus, šio turto valdymo, naudojimo ir disponavimo juo tvarka nustatyta Konstitucijoje, įstatymuose, Vyriausybės nutarimuose ir savivaldybių tarybų sprendimuose.

Laukiami rezultatai:

Prienų rajono savivaldybės turto valdymo, naudojimo ir disponavimo juo tvarkos aprašas papildomas 713 punktu. Pasitaiko atvejų, kai nekilnojamasis turtas perduodamas patikėjimo, panaudos teise arba išnuomojamas, juridiniai ar fiziniai asmenys juo naudojasi, tačiau užtrunka perdavimo dokumentų pasirašymas arba nutraukus tam tikras sutartis juridinis ar fizinis asmuo nespėja atlaisvinti patalpų iki dokumentų pasirašymo. Siūloma papildyti aprašą 19 priedu – Nekilnojamojo turto objekto faktinio naudojimo nustatymo aktu.

Pasikeitus Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašui, patvirtintam Lietuvos Respublikos Vyriausybės 2007 m. birželio 6 d. nutarimo Nr. 567 ,,Dėl Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“, tikslinga patikslinti Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 94 ir 96 punktus.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Nėra.

Lyginamasis variantas:

Prienų rajono savivaldybės turto valdymo, naudojimo ir disponavimo juo tvarkos aprašo lyginamasis variantas:

713. Kai nėra iki galo įvykdytos nekilnojamojo turto objekto perdavimo ar grąžinimo procedūros, gali būti surašomas Nekilnojamojo turto objekto faktinio naudojimo nustatymo aktas (19 priedas). Aktas surašomas šiais atvejais:

713.1. kai nekilnojamojo turto objektu naudojamasi iki sutarties sudarymo dokumentų pasirašymo dienos;

713.2. kai nekilnojamojo turto objektu naudojamasi po sutarties nutraukimo dokumentų pasirašymo dienos (iki naudotojo faktinio išsikraustymo).“

<...>

94. Savivaldybės, kaip savivaldybės įmonių, akcinių bendrovių, uždarųjų akcinių bendrovių, viešųjų įstaigų ir kitos teisinės formos juridinių asmenų dalyvio, turtines ir neturtines teises ir pareigas įgyvendina savivaldybės administracija meras vyriausybės nustatyta tvarka.“

<...>

„96. Su akcinių bendrovių ir uždarųjų akcinių bendrovių, kurių vienai ar kelioms savivaldybėms nuosavybės teise priklausančios akcijos suteikia 1/2 ar mažiau balsų visuotiniame akcininkų susirinkime, valdymu susijusias funkcijas atlieka savivaldybės administracija (vykdomosios institucijos), kuri įgyvendina savivaldybės, kaip juridinio asmens dalyvio, turtines ir neturtines teises ir pareigas.

<...>

96. Kai savivaldybės valdomos bendrovės akcijos priklauso kelioms savivaldybėms, tų savivaldybių vykdomosios institucijos gali įgalioti vienos iš savivaldybių vykdomąją instituciją atlikti visus veiksmus ar dalį veiksmų ir priimti visus sprendimus ar dalį sprendimų, kurie reikalingi Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimo Nr. 567 ,,Dėl savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“, 6, 7, 10, 11, 12, 13 punktų ir 8.2, 8.3 papunkčių nuostatoms įgyvendinti.

Skyriaus vedėjas	Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt